Ek verlang sommer vandag…. – Perdebytjie se nes
Posted on September 30, 2014 by perdebytjie
Ek verlang sommer vandag….
na mooi oop landskappe en sonsondergange,met die wind wat weemoedig deur klipskeure en oop vlaktes huil.Dit bring so 'n lekker soort hartseer in my.
29 Replies to "Ek verlang sommer vandag…."
Vir my is dit nou weer die berge van Switzerland. As ek dink aan dit wat ons gesien het… Dit laat mens verlang. So lekker verlang.
Hierdie hartseer verlang dateer uit my kleintyd toe ons altyd vakansies plaas toe gegaan het en die stilte mens se ore so seer gemaak het.Dan het mens sommer verlang na allerhande goed,maar jy weet nie eintlik waarna nie.
Dit laat my so sterk dink aan Senekal…
hierdie plaas was in die Boshofdistrik,naby Kimberley..ook Vrystaat.
Sjoe jou foto's is asemrowend mooi.
Die see laat my altyd so lekker hartseer verlange voel. Ek mis die see. O, en die stiltes van die Karoo….
Dis 'n vreemde,amper geestelike gevoel.Ek dink die wind wat vandag hier om ons huis se hoeke huil,het my in hierdie nostalgiese bui gesit.
O die wind wat so om die hoeke huil maak my sommer net bedroef!
Yis maar dis pragtige fotos!
Kleintyd het ons altyd vir my ouma op n klein plattelandse dorpie in die vrystaat gaan kuier en ek kry daardie hartseer so 5uur as die beeste van die kraal af kom en daar n heerlike stilte heers wat oor die laatmiddag hang, so vol verwagting.
Ek onthou nog die emmerstelsel en die nagkar in Boshof..Vandag sou die emmers seker oorgeloop het. 😆
Ek was vir 'n kwartaal lank daar op skool. Ongelukkig was ek te onvolwasse om dit regtig te waardeer. Nou kan ek n boek skryf oor die tye en die mense…..
En ek wou sê dit was by Boshof. En ek wil nie weet hoe lyk dit nou daar nie.
Hierdie foto's is eintlik in Namibie geneem.Ek het vir Skeletor vertel waar my verlangens vandaan gekom het….daai kleintyd plaas naby Boshof.Ek het net so 'n paar lelike swart en wit foto's van daardie tyd…wonder ook hoe dit nou daar lyk.
pragtige foto's. Ja, soms kry die verlange mens beet – veral as die wind saam huil
Die ding is,mens weet nie eintlik waarna jy verlang nie.
Onherbergsaam – pragtige foto's soos altyd
Dankie Tina,altyd bly as jy inloer.
Ons is nou so min mense oor – of verbeel ek my!
Ons is regtig min,maar ek koester hierdie paar soos 'n kleinnood..dis hoekom ek altyd so bly is om van jou te hoor.Jy is een van my gunsteling blogvriende.
Ditto… ek verlang egter terug na Litnet… maar dan het ek so oor Mweb ook gevoel Ek dink ek is een van die mense wat vashak aan die bekende en dan grensloos lojaal is.
Pragtig Dina; na sulke mooi plekke mag mens maar verlang!
Dankie Dries..die oop vlaktes van Namibië is my gunsteling plekke in die wêreld.
Sulke mooi foto's… 'n Huilende wind maak my toetentaal misrabel, dus genet ek die stil aande van Pretoria ekstra baie.
Ons het eintlik wonderlike weer hier in Gauteng,maar die wind is nogal aktief die afgelope week.
Ai Senekal, ken hom, nou des poerdes merdes.
Lyk my al wat 'n dorp is,is in sy maai in…onkunde en grypsug.
Pragtige wêreld, pragtige fotos, Die Vrystaat, my hartland.
Enige plek waar dit oop en stil is,is reg vir my.
Sjoe, jou treurende grasse (laaste foto) teen die goue son agter spreek voorwaar van nostalgie. Alhoewel stunning foto! Jou rots-klippe op die 1ste foto het my ook 2keer laat kyk. Baie mooi.